si stag ay nagkamit ng mabigat na parusa: multa at bilanggo. dapwa', ano pang parusa! maanong napanindig ang balahibo ni stag! papaano'mayroon siyang isang kristo kristuhang inaasahan! si kapitang memo ang nanagot sa multa. aywan pa natin. pagkaraan ng dalawang araw, ang isang malaganap na pahayagang pilipino ay kinabasahan ng mga ganitong balita: isang amerikanong nagngangalang john stag na nabilanggo sa bayan ng libis, ay nakatakas noong gabi ng ika ng kasalukuyan. hangga ngayon ay di pa naaalaman kung saan nagtatago ang umalpas. hindi lang ito ang nangyayari sa libis. ang bayang iyan ay isa pa mandin sa mga matitibay na kuta at matalinghagang pugad ng bisyo sa pilipinas. nagkakatusak doon ang nagkikisigang mga sabungan. sa bawa'sulok, maging araw at maging gabi, ay may monte, tupada, hweteng at kung anoano pang mga larong bawal. ang mainam nito, ay kundi pa dumayo doon ang mga sekretang maynila, ang mga iya'di matututop! at ang maginoong presidente? nangaghihilikan bang lahat.